stanford-oval/wikipedia huggingface dataset:
โรงเรียนสวนกุหลาบวิทยาลัย นนทบุรี
กิจกรรมของโรงเรียน > กิจกรรมภายในโรงเรียน > การแข่งขันกีฬาภายใน

การแข่งขันกีฬาภายในของโรงเรียนฯ จัดขึ้นเป็นประจำทุกปี โดยแบ่งนักเรียนออกเป็น 5 คณะสีคือ คณะสีเขียว คณะสีแดง คณะสีเหลือง คณะสีม่วง และ คณะสีน้ำเงิน ต่อมา (ตั้งแต่ พ.ศ. 2545) มีการแต่งชื่อคณะสี ให้ไพเราะและคล้องจองกันด้วยคือ พฤกษาขจี, รพีจรัส, ปภัสอำพัน, อัญชันรุจี และ นทีพิสุทธิ์ ตามลำดับ เพื่อเข้าร่วมการแข่งขันในหลายชนิดกีฬา เช่น ฟุตบอล, บาสเกตบอล, วอลเลย์บอล,กรีฑา, แบดมินตัน, แชร์บอล, เปตอง, ว่ายน้ำ เป็นต้น รวมถึงจัดกิจกรรมเชียร์และแปรอักษรการประกวดเต้นโคฟเวอร์และประชันธง ตามคณะสี
วัตถุประสงค์เพื่อสร้างความสามัคคีให้เกิดขึ้นในโรงเรียนฯ ส่งเสริมการออกกำลังกาย ตลอดจนก่อให้เกิดความสนุกสนานระหว่างเพื่อนนักเรียน
กิจกรรมของโรงเรียน > กิจกรรมภายในโรงเรียน > นิทรรศการทางวิชาการ

การจัดงานสัปดาห์นิทรรศการทางวิชาการของโรงเรียนฯ มีชื่องานว่า สวนฯนนท์ปริทรรศน์ จัดขึ้นเป็นประจำในช่วงกลางเดือนมกราคมของทุกปี โดยเป็นการแสดงผลงานต่าง ๆ ของอาจารย์และนักเรียน เพื่อให้บุคคลภายในและภายนอกโรงเรียนฯ ได้เล็งเห็นถึงความสามารถของบุคลากรของโรงเรียนฯ ตลอดจนเป็นเวทีกลาง ในการแลกเปลี่ยนทรรศนะ และแสดงความคิดเห็นเกี่ยวกับผลงาน และแนวคิดทางวิชาการต่าง ๆ
กิจกรรมของโรงเรียน > กิจกรรมภายในโรงเรียน > กิจกรรมชุมนุม

กิจกรรมชุมนุม เป็นการเปิดโอกาสให้นักเรียนได้ทำกิจกรรมตามจินตนาการของตน ภายใต้เหตุผล และความควบคุมของอาจารย์ที่ปรึกษาชุมนุม เพื่อสร้างผลงานออกสู่สาธารณะต่อไป โดยภายในโรงเรียนฯ ได้มีการก่อตั้งชุมนุมขึ้นเป็นจำนวนมาก ตามความสนใจของนักเรียนที่มีหลากหลาย ทั้งด้านภาษา กีฬา สิ่งแวดล้อม วัฒนธรรม สังคม พาณิชยกรรม คอมพิวเตอร์ ศิลปศึกษา เป็นต้น
กิจกรรมของโรงเรียน > กิจกรรมภายในโรงเรียน > วารสารสวนกุหลาบนนท์

วารสารสวนกุหลาบนนท์ เดิมออกเป็นรายภาคเรียน ปีละสองครั้ง มีสมาคมผู้ปกครองและครูของโรงเรียนฯ เป็นเจ้าของ ปัจจุบันเป็นวารสารรายปี ซึ่งโรงเรียนฯ รับเป็นเจ้าของ โดยมีชุมนุมประชาสัมพันธ์ เป็นกองบรรณาธิการ มีเนื้อหาข่าวสาร รวมไปถึงกิจกรรม และภาพบรรยากาศต่าง ๆ ตลอดทั้งปีการศึกษา
กิจกรรมของโรงเรียน > กิจกรรมภายในโรงเรียน > วงโยธวาทิตของโรงเรียน

วงโยธวาทิต โรงเรียนสวนกุหลาบวิทยาลัย นนทบุรี เริ่มก่อตั้งเมื่อปี พ.ศ. 2523 โดยได้รับการสนับสนุนจาก นางอัมพา แสนทวีสุข ผู้อำนวยการในขณะนั้น และในปัจจุบัน ได้รับการสนับสนุนจาก สมาคมผู้ปกครองและครูของโรงเรียนฯ คณะผู้บริหารและคุณครูของโรงเรียนฯ[ต้องการอ้างอิง]
กิจกรรมการแสดงของวงโยธวาทิตโรงเรียนฯ มีทั้งรูปแบบ Marching และ Concert โดยออกงานทั้งภายในและภายนอกโรงเรียน ซึ่งเป็นการแสดงเพื่อกิจกรรมของโรงเรียน และการบริการชุมชน ทั้งภาครัฐและเอกชน โดยสร้างชื่อเสียงให้กับโรงเรียนตลอดมา อาทิเช่น ในการประกวดวงโยธวาทิต ชิงถ้วยพระราชทาน พระบาทสมเด็จพระมหาภูมิพลอดุลยเดชมหาราช บรมนาถบพิตร ณ สนามศุภชลาศัย กรีฑาสถานแห่งชาติ ระหว่างปี พ.ศ. 2544-2547 วงโยธวาทิตของโรงเรียนฯ ได้รับรางวัลทุกปี ประกอบด้วย[ต้องการอ้างอิง]
21 ธันวาคม พ.ศ. 2544 - รางวัลเหรียญเงิน ระดับประเทศ (จัดโดย บริษัท สยามดนตรียามาฮ่า จำกัด ร่วมกับ กระทรวงศึกษาธิการ)
12 มกราคม พ.ศ. 2545 - รางวัลเหรียญทอง และ รางวัลรองชนะเลิศอันดับ 1 ระดับประเทศ (จัดโดย กรมพลศึกษา ร่วมกับ บมจ. ธนาคารทหารไทย)
10 มกราคม พ.ศ. 2546 - รางวัลเหรียญทอง ประเภทบรรเลงเพลงไทยดีเด่น และ รางวัลรองชนะเลิศอันดับ 1 ระดับประเทศ (จัดโดย สำนักงานพัฒนาการกีฬาและนันทนาการ ร่วมกับ บมจ.ธนาคารทหารไทย)
30 มกราคม พ.ศ. 2547 - รางวัลเหรียญทอง ระดับประเทศ (จัดโดย บริษัท สยามดนตรียามาฮ่า จำกัด ร่วมกับ กระทรวงศึกษาธิการ)
กิจกรรมของโรงเรียน > กิจกรรมภายในโรงเรียน > กิจกรรมเชียร์และแปรอักษร

ชุมนุมเชียร์และแปรอักษร สวนกุหลาบวิทยาลัย นนทบุรี เป็นกิจกรรมที่เริ่มจัดตั้ง เป็นกลุ่มงานเล็กๆ โดยยังไม่เป็นชุมนุม ในปีการศึกษา 2539 (ส.ก.น.รุ่น 16) เพื่อรองรับ งานกรีฑาสวนกุหลาบสัมพันธ์ ในขณะนั้นมีเพียงการใช้เพลงเชียร์ การแปรอักษรด้วยรีบรุก และเพลต 1:1 ต่อมา มีการก่อตั้งเป็นชุมนุมขึ้น ในปีการศึกษา 2541 (ส.ก.น. รุ่นที่ 18) และในปีถัดมา (พ.ศ. 2542) ในสมัยผู้อำนวยการสุโข วุฑฒิโชติ ได้มีการนำเพลต 1:16 มาประกอบการแปรอักษร ทั้งนี้ ในปี พ.ศ. 2552 ชุมนุมฯ ได้รับเกียรติให้เป็นผู้ฝึกซ้อม และควบคุมการแปรอักษร ให้แก่นักเรียน โรงเรียนบ้านบางกะปิ ในการแข่งขันกีฬานักเรียนนักศึกษาแห่งประเทศไทย ประจำปี พ.ศ. 2553 หรือ "กรุงเทพเกมส์"[ต้องการอ้างอิง]
ในปัจจุบันชุมนุมเชียร์และแปรอักษรฯ ถือเป็น 1 ใน 5 ชุมนุมวัฒนธรรมของโรงเรียน และเป็นชุมนุมที่มีสมาชิกชุมนุมมากที่สุดในโรงเรียน เนื่องจากนักเรียนระดับชั้นมัธยมศึกษาปีที่ 1 ทุกคน ต้องเป็นสมาชิกชุมนุม โดยมีจุดประสงค์เพื่อรักษา ส่งเสริม ประเพณีวัฒนธรรมของโรงเรียน และแสดงศักยภาพความเป็นสวนกุหลาบ ให้เป็นที่ประจักษ์ มีอาจารย์สุจินตรา ผริตะโกมล รองผู้อำนวยการ กลุ่มการบริหารวิชาการและแผนงาน, อาจารย์ชาญ บัณฑิตสิงห์ อดีตหัวหน้ากลุ่มสาระการเรียนรู้วิทยาศาสตร์ เป็นที่ปรึกษาของชุมนุม[ต้องการอ้างอิง]
โดยในชุมนุมจะมี
3 ตำแหน่งคือ แผนก 1:25 แผนก 1:1 และแผนกเพลตเตอร์ โดยแผนก 1:25 สร้างโค้ดสำหรับแปรเป็นรูปภาพบนอัฒจันทร์ แผนก 1:1 สร้างโค้ดสำหรับแปรเป็นตัวอักษร, คำพูดต่าง ๆ ที่มักจะสร้างกระแสบนทวิตเตอร์เป็นประจำ และแผนกเพลตเตอร์ที่คอยดูแลและซ่อมแซมอุปกรณ์
กิจกรรมของโรงเรียน > กิจกรรมร่วมกับกลุ่มโรงเรียนสวนกุหลาบวิทยาลัย

ดูบทความหลักที่ กิจกรรมร่วมของกลุ่มโรงเรียนสวนกุหลาบวิทยาลัย
กลุ่มโรงเรียนสวนกุหลาบวิทยาลัย ได้ร่วมกันจัดกิจกรรม เพื่อเชื่อมความสามัคคีระหว่างสถาบันคือ งานชุมนุมลูกเสือ-เนตรนารี สวนกุหลาบสัมพันธ์ ที่เป็นกิจกรรมเข้าค่ายพักแรมลูกเสือเนตรนารีร่วมกัน และ การแข่งขันกรีฑา สวนกุหลาบสัมพันธ์ ซึ่งเป็นกิจกรรมแข่งขันกีฬาประเภทลู่และลานร่วมกัน
บุคคลที่มีชื่อเสียงที่เกี่ยวข้องกับโรงเรียน

อิทธิพัทธ์ พีระเดชาพันธ์ นักธุรกิจ เจ้าของแบรนด์เถ้าแก่น้อย
ณฉัตร จันทพันธ์ พิธีกรและนักแสดง
สบชัย ไกรยูรเสน นักร้อง นักดนตรี ศิษย์เก่ารุ่นที่ 5
ดีใจ ดีดีดี ดารา นักแสดง
มนชนก แสงฉายเพียงเพ็ญ นักแสดง
ปนัสยา สิทธิจิรวัฒนกุล นักเคลื่อนไหวและนักสิทธิมนุษยชน
เศกพล อุ่นสำราญ นักร้อง นักดนตรี เจ้าของฉายา โก้ Mr.saxman
สถาบันสวนกุหลาบ

ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่าง ๆ ของประเทศไทยทั้งหมด 11 แห่ง มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 แห่งให้ไปในทิศทางเดียวกัน ได้แก่
| ลำดับ | โรงเรียน | อักษรย่อ | จังหวัด | สถาปนา | นามแรกเริ่ม / สถาบันเดิม |
| --- | --- | --- | --- | --- | --- |
| 1 | โรงเรียนสวนกุหลาบวิทยาลัย | ส.ก. / S.K. | กรุงเทพมหานคร | 8 มีนาคม พ.ศ. 2425   (142 ปี 301 วัน) |  |
| 2 | โรงเรียนสวนกุหลาบวิทยาลัย นนทบุรี | ส.ก.น. / S.K.N. | นนทบุรี | 30 มีนาคม พ.ศ. 2521   (46 ปี 279 วัน) | โรงเรียนสวนกุหลาบวิทยาลัย ๒ (ผาสุก มณีจักร)   (30 มีนาคม พ.ศ. 2521 - 12 ธันวาคม พ.ศ. 2522) |
| 3 | โรงเรียนนวมินทราชินูทิศ สวนกุหลาบวิทยาลัย สมุทรปราการ | นมร.ส.ก.ส. / NMR.S.K.S. | สมุทรปราการ | 8 เมษายน พ.ศ. 2534   (33 ปี 270 วัน) | โรงเรียนสวนกุหลาบวิทยาลัย สมุทรปราการ   (8 เมษายน พ.ศ. 2534 - 3 มิถุนายน พ.ศ. 2535) |
| 4 | โรงเรียนนวมินทราชินูทิศ สวนกุหลาบวิทยาลัย ปทุมธานี | นมร.ส.ก.ป. / NMR.S.K.P. | ปทุมธานี | 4 มีนาคม พ.ศ. 2535   (32 ปี 305 วัน) | โรงเรียนสวนกุหลาบวิทยาลัย ปทุมธานี   (4 มีนาคม - 3 มิถุนายน พ.ศ. 2535) |
| 5 | โรงเรียนสวนกุหลาบวิทยาลัย รังสิต | ส.ก.ร. / S.K.R. | ปทุมธานี | 3 มีนาคม พ.ศ. 2536   (31 ปี 306 วัน) |  |
| 6 | โรงเรียนสวนกุหลาบวิทยาลัย ชลบุรี | ส.ก.ช. / S.K.C. | ชลบุรี | 5 มีนาคม พ.ศ. 2542   (25 ปี 304 วัน) |  |
| 7 | โรงเรียนสวนกุหลาบวิทยาลัย เพชรบูรณ์ | ส.ก.พ. / S.K.PB. | เพชรบูรณ์ | 24 มิถุนายน พ.ศ. 2542   (25 ปี 193 วัน) | โรงเรียนท่าพลพิทยาคม   (1 มกราคม พ.ศ. 2519 - 23 มิถุนายน พ.ศ. 2542) |
| 8 | โรงเรียนสวนกุหลาบวิทยาลัย สระบุรี | ส.ก.บ. / S.K.B. | สระบุรี | 6 กุมภาพันธ์ พ.ศ. 2549   (18 ปี 331 วัน) | โรงเรียนปากเพรียววิทยาคม   (22 กุมภาพันธ์ พ.ศ. 2537 - 5 กุมภาพันธ์ พ.ศ. 2549) |
| 9 | โรงเรียนสวนกุหลาบวิทยาลัย (จิรประวัติ) นครสวรรค์ | ส.ก.จ. / S.K.J. | นครสวรรค์ | 27 ธันวาคม พ.ศ. 2550   (17 ปี 7 วัน) | โรงเรียนจิรประวัติวิทยาคม   (7 พฤศจิกายน พ.ศ. 2517 - 26 ธันวาคม พ.ศ. 2550) |
| 10 | โรงเรียนสวนกุหลาบวิทยาลัย ธนบุรี | ส.ก.ธ. / S.K.T. | กรุงเทพมหานคร | 8 สิงหาคม พ.ศ. 2551   (16 ปี 148 วัน) |  |
| 11 | โรงเรียนสวนกุหลาบวิทยาลัย นครศรีธรรมราช | ส.ก.นศ. / S.K.NS. | นครศรีธรรมราช | 3 มีนาคม พ.ศ. 2554   (13 ปี 306 วัน) | โรงเรียนลานสกาประชาสรรค์    (11 มิถุนายน พ.ศ. 2516 - 2 มีนาคม พ.ศ. 2554) |
แหล่งข้อมูลอื่น

โรงเรียนสวนกุหลาบวิทยาลัย นนทบุรี
สวน’นนท์วิกิ[ลิงก์เสีย]
โรงเรียนสวนกุหลาบวิทยาลัย นนทบุรี ที่เฟซบุ๊ก
ข้อมูลพื้นฐานโรงเรียนสวนกุหลาบวิทยาลัย นนทบุรีในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
| ด ค กกลุ่มโรงเรียนสวนกุหลาบวิทยาลัย |
| --- | --- | --- |
| สัญลักษณ์ | ตึกยาว |  |
| วิทยาเขต |  พระนคร  นนทบุรี  สมุทรปราการ  ปทุมธานี  รังสิต  ชลบุรี  เพชรบูรณ์  สระบุรี  นครสวรรค์  ธนบุรี  นครศรีธรรมราช  |  |
| กิจกรรม |  จตุรมิตรสามัคคี  สโมสรฟุตบอลสวนกุหลาบวิทยาลัย  |  |
| ดูเพิ่ม |  อาคารสวนกุหลาบ  พิพิธภัณฑ์การศึกษาแห่งชาติ  |  |
| ศิษย์เก่า |  รายนามศิษย์เก่าโรงเรียนสวนกุหลาบวิทยาลัยที่มีชื่อเสียง  |  |
 หมวดหมู่  โครงการวิกิ 
อาคาร 9 และสนามฟุตบอลของโรงเรียนสวนกุหลาบวิทยาลัย นนทบุรี
ธงประจำโรงเรียนสวนกุหลาบวิทยาลัย และในเครือโรงเรียนสวนกุหลาบวิทยาลัย
บันทึกต้นฉบับ เพลงประจำโรงเรียนสวนกุหลาบวิทยาลัย
ชัยวัฒน์ วิบูลย์สวัสดิ์

| ชัยวัฒน์ วิบูลย์สวัสดิ์ม> ว.ม., ป.ช. |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 27 กันยายน พ.ศ. 2539 – 24 พฤศจิกายน พ.ศ. 2539
ผู้ว่าการธนาคารแห่งประเทศไทย
ดำรงตำแหน่ง 31 กรกฎาคม พ.ศ. 2540 – 4 พฤษภาคม พ.ศ. 2541
ก่อนหน้า: เริงชัย มะระกานนท์
ถัดไป: หม่อมราชวงศ์จตุมงคล โสณกุล
 
ข้อมูลส่วนบุคคล
เกิด: 19 กันยายน พ.ศ. 2489 (78 ปี)
คู่สมรส: พวงเพ็ญ วิบูลย์สวัสดิ์
ลายมือชื่อ: 

ชัยวัฒน์ วิบูลย์สวัสดิ์ (เกิด 19 กันยายน พ.ศ. 2489) กรรมการในคณะกรรมการปฏิรูปประเทศด้านเศรษฐกิจ ในรัฐบาลประยุทธ์ จันทร์โอชา ประธานกรรมการตลาดหลักทรัพย์แห่งประเทศไทยคนที่ 16 อดีตรัฐมนตรีช่วยว่าการกระทรวงการคลัง และอดีตผู้ว่าการธนาคารแห่งประเทศไทย
การศึกษา

ชัยวัฒน์ วิบูลย์สวัสดิ์ หรือ ดร.ชัยวัฒน์ วิบูลย์สวัสดิ์ เรียนชั้นมัธยมต้นที่โรงเรียนเทพศิรินทร์ ท.ศ. 9020  และจบชั้นมัธยมศึกษาจากโรงเรียนเตรียมอุดมศึกษาโดยสอบได้คะแนนสูงเป็นอันดับ ที่ 3 ของประเทศแผนกวิทยาศาสตร์ ได้ทุนธนาคารแห่งประเทศไทยไปศึกษาต่อที่ประเทศสหรัฐอเมริกา, ศึกษาขั้นปริญญาตรีที่ Williams College, ศึกษาขั้นปริญญาเอกด้านเศรษฐศาสตร์ที่ M.I.T.
การทำงาน

ดร.ชัยวัฒน์ วิบูลย์สวัสดิ์ ทำงานที่ธนาคารแห่งประเทศไทยรวม 25 ปี ได้เป็น ผู้ว่าการ ธนาคารแห่งประเทศไทย ระหว่างปี พ.ศ. 2540- พ.ศ. 2541 เคยดำรงตำแหน่งรักษาการรัฐมนตรีว่าการกระทรวงการคลัง ในปี พ.ศ. 2539 และช่วยงานบริหารนโยบายเศรษฐกิจให้กับรัฐบาลหลายชุด
นอกจากนั้นยังทำงานด้านการเงินการธนาคาร ดำรงตำแหน่งประธานกรรมการบริหารของธนาคารกรุงไทย ( 2547-2553) และเป็นรองประธานคณะกรรมการกำกับหลักทรัพย์และตลาดหลักทรัพย์ ( 2549-2551)
ปัจจุบันดำรงตำแหน่ง ประธานคณะกรรมการเงินบริจาคเพื่อพัฒนาโรงเรียนเทพศิรินทร์
ในปี พ.ศ. 2557 ได้รับแต่งตั้งเป็นที่ปรึกษาประจำผู้ดำรงตำแหน่งในคณะรักษาความสงบแห่งชาติ (คสช.)
งานด้านวรรณกรรม

เป็นนักเขียนใช้นามปากกา “วินนี่ เดอะ ปุ๊” เขียนหนังสือสารคดีในแนวสาระบันเทิง มีผลงานมากกว่า 10 เล่ม เคยเป็นอุปนายกสมาคมนักเขียนแห่งประเทศไทย เป็นกรรมการตัดสินรางวัลวรรณกรรม เช่น ซีไรต์ นายอินทร์อะวอร์ด นอกจากนี้เขายังได้รับรางวัลนราธิป ในปี พ.ศ. 2564
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
เขต 10 (นครโฮจิมินห์)

| เขต 10 Quận 10 |
| --- | --- |
เขต
ที่ตั้งในนครโฮจิมินห์
พิกัด: 10°46′25″N 106°40′2″E﻿ / ﻿10.77361°N 106.66722°E﻿ / 10.77361; 106.66722
ประเทศ:  เวียดนาม
เทศบาลนคร: นครโฮจิมินห์
แขวง: 15 แขวง
พื้นที่
 • ทั้งหมด: 6 ตร.กม. (2 ตร.ไมล์)
ประชากร
 • ทั้งหมด: 232,450 คน
 • ความหนาแน่น: 39,000 คน/ตร.กม. (100,000 คน/ตร.ไมล์)
เว็บไซต์: quan10.hochiminhcity.gov.vn
เขต 10 (เวียดนาม: Quận 10) เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) ได้รับการก่อตั้งขึ้นในปี ค.ศ. 1969 เขตนี้มีสถานที่ท่องเที่ยวทางประวัติศาสตร์ วัฒนธรรม ศาสนาที่มีชื่อเสียงมากมาย
ในปี ค.ศ. 2010 เขตมีประชากร 232,450 คน และมีเนื้อที่ 6 ตารางกิโลเมตร เขตแบ่งออกเป็น 15 เขตย่อยขนาดเล็กซึ่งเรียกว่าแขวง มีจำนวนแขวง 1 ถึง แขวง 15
เขตการปกครอง

เขตแบ่งออกเป็น 15 แขวง
แขวง 1 (Phường 1)
แขวง 2 (Phường 2)
แขวง 3 (Phường 3)
แขวง 4 (Phường 4)
แขวง 5 (Phường 5)
แขวง 6 (Phường 6)
แขวง 7 (Phường 7)
แขวง 8 (Phường 8)
แขวง 9 (Phường 9)
แขวง 10 (Phường 10)
แขวง  11 (Phường 11)
แขวง 12 (Phường 12)
แขวง 13 (Phường 13)
แขวง 14 (Phường 14)
แขวง 15 (Phường 15)
เขต 12 (นครโฮจิมินห์)

| เขต 12 Quận 12 |
| --- | --- |
เขต
ที่ตั้งในนครโฮจิมินห์
พิกัด: 10°51′43″N 106°39′32″E﻿ / ﻿10.86194°N 106.65889°E﻿ / 10.86194; 106.65889
ประเทศ:  เวียดนาม
เทศบาลนคร: นครโฮจิมินห์
แขวง: 11 แขวง
พื้นที่
 • ทั้งหมด: 53 ตร.กม. (20 ตร.ไมล์)
ประชากร
 • ทั้งหมด: 427,083 คน
 • ความหนาแน่น: 8,100 คน/ตร.กม. (21,000 คน/ตร.ไมล์)
เว็บไซต์: quan12.hochiminhcity.gov.vn
เขต 12 (เวียดนาม: Quận 12) เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม)
ในปี ค.ศ. 2010 เขตมีประชากร 427,083 คน และมีเนื้อที่ 53 ตารางกิโลเมตร เขตแบ่งออกเป็น 11 เขตย่อยขนาดเล็กซึ่งเรียกว่าแขวง (phường)
เขตการปกครอง

เขตแบ่งออกเป็น 11 แขวง
แขวงอานฟู้ดง (An Phú Đông)
แขวงดงอึงถ่วน (Đông Hưng Thuận)
แขวงเหียปถั่ญ (Hiệp Thành)
แขวงเตินจั๊ญเหียป (Tân Chánh Hiệp)
แขวงเตินเถ้ยเหียป (Tân Thới Hiệp)
แขวงเตินเถ้ยเญิ้ต (Tân Thới Nhất)
แขวงถัญหลก (Thạnh Lộc)
แขวงถัญซวน (Thạnh Xuân)
แขวงเถ้ยอาน (Thới An)
แขวงจุงหมีเต็ย (Trung Mỹ Tây)
เขต 11 (นครโฮจิมินห์)

| เขต 11 Quận 11 |
| --- | --- |
เขต
ที่ตั้งในนครโฮจิมินห์
พิกัด: 10°46′1″N 106°38′44″E﻿ / ﻿10.76694°N 106.64556°E﻿ / 10.76694; 106.64556
ประเทศ:  เวียดนาม
เทศบาลนคร: นครโฮจิมินห์
แขวง: 16 แขวง
พื้นที่
 • ทั้งหมด: 5 ตร.กม. (2 ตร.ไมล์)
ประชากร
 • ทั้งหมด: 232,536 คน
 • ความหนาแน่น: 47,000 คน/ตร.กม. (120,000 คน/ตร.ไมล์)
เว็บไซต์: quan11.hochiminhcity.gov.vn
เขต 11 (เวียดนาม: Quận 11) เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2010 เขตมีประชากร 232,536 คน และมีเนื้อที่ 5 ตารางกิโลเมตร เขตแบ่งออกเป็น 16 เขตย่อยขนาดเล็กซึ่งเรียกว่าแขวง (phường) มีจำนวนแขวง 1 ถึง แขวง 16
เขตการปกครอง

เขตแบ่งออกเป็น 16 แขวง
แขวง 1 (Phường 1)
แขวง 2 (Phường 2)
แขวง 3 (Phường 3)
แขวง 4 (Phường 4)
แขวง 5 (Phường 5)
แขวง 6 (Phường 6)
แขวง 7 (Phường 7)
แขวง 8 (Phường 8)
แขวง 9 (Phường 9)
แขวง 10 (Phường 10)
แขวง  11 (Phường 11)
แขวง 12 (Phường 12)
แขวง 13 (Phường 13)
แขวง 14 (Phường 14)
แขวง 15 (Phường 15)
แขวง 16 (Phường 16)
อาณัติ อาภาภิรม

| อาณัติ อาภาภิรมม> ป.ช., ม.ว.ม., ท.จ.ว., จ.ภ. |
| --- | --- |


รัฐมนตรีว่าการกระทรวงเกษตรและสหกรณ์
ดำรงตำแหน่ง 11 มีนาคม พ.ศ. 2524 – 19 ธันวาคม พ.ศ. 2524
นายกรัฐมนตรี: เปรม ติณสูลานนท์
ดำรงตำแหน่ง 2 มีนาคม พ.ศ. 2534 – 22 มีนาคม พ.ศ. 2535
นายกรัฐมนตรี: อานันท์ ปันยารชุน
 
ข้อมูลส่วนบุคคล
เกิด: 27 มกราคม พ.ศ. 2477 (90 ปี) จังหวัดพระนคร ประเทศไทย
คู่สมรส: คุณหญิง นภา อาภาภิรม

อาณัติ อาภาภิรม (เกิด 27 มกราคม พ.ศ. 2477) อดีตรัฐมนตรีว่าการกระทรวงเกษตรและสหกรณ์ และอดีตผู้ว่าการการปิโตรเลียมแห่งประเทศไทย (ปตท.)
ประวัติ

อาณัติ สำเร็จการศึกษา วิศวกรรมศาสตรบัณฑิต จากจุฬาลงกรณ์มหาวิทยาลัย วิศวกรรมศาสตรมหาบัณฑิต สถาบันเทคโนโลยีแห่งเอเชีย และวิศวกรรมศาสตรดุษฎีบัณฑิต มหาวิทยาลัยโคโลราโด
อาณัติ ได้รับปริญญาวิศวกรรมศาสตรดุษฎีบัณฑิตกิตติมศักดิ์ จากมหาวิทยาลัยสงขลานครินทร์ และจุฬาลงกรณ์มหาวิทยาลัย
การทำงาน

อาณัติ เข้าสู่วงการการเมืองด้วยการดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเกรียงศักดิ์ ชมะนันทน์ (ครม.41) และในรัฐบาลของพลเอก เปรม ติณสูลานนท์ (ครม.42) ต่อมาได้ขึ้นมาเป็นรัฐมนตรีว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์
หลังจากนั้น ดำรงตำแหน่งผู้ว่าการ การปิโตรเลียมแห่งประเทศไทย ระหว่างปี พ.ศ. 2530 ถึง พ.ศ. 2534
ก่อนที่จะเข้ารับตำแหน่งเป็นรัฐมนตรีว่าการกระทรวงเกษตรและสหกรณ์อีกครั้ง ในรัฐบาลนายอานันท์ ปันยารชุน (ครม.47)
ปัจจุบัน อาณัติ ดำรงตำแหน่ง กรรมการ บมจ. บีทีเอส กรุ๊ป โฮลดิ้งส์
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2525 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เขต 1 (นครโฮจิมินห์)

| เขต 1 Quận 1 |
| --- | --- |
เขต
ใจกลางเมืองของไซง่อน
ที่ตั้งในนครโฮจิมินห์
พิกัด: 10°45′43″N 106°35′41″E﻿ / ﻿10.76194°N 106.59472°E﻿ / 10.76194; 106.59472
ประเทศ:  เวียดนาม
เทศบาลนคร: นครโฮจิมินห์
เขตการปกครอง: 10 แขวง
พื้นที่
 • ทั้งหมด: 7.7211 ตร.กม. (2.9811 ตร.ไมล์)
ประชากร
 • ทั้งหมด: 204,899 คน
 • ความหนาแน่น: 27,000 คน/ตร.กม. (69,000 คน/ตร.ไมล์)
เว็บไซต์: quan1.hochiminhcity.gov.vn
เขต 1 (เวียดนาม: Quận 1; Quận nhất) เป็นเขตศูนย์กลางของนครโฮจิมินห์ (เมืองที่ใหญ่ที่สุดในประเทศเวียดนาม) มีเนื้อที่ 7.7211 km2 (2.9811 sq mi) ในปี ค.ศ. 2010 เขตมีประชากร 204,899 คน เขตแบ่งออกเป็น 10 เขตย่อยขนาดเล็กซึ่งเรียกว่าแขวง เขต 1 เป็นที่ตั้งของหน่วยงานราชการสถานกงสุลหลายแห่งและอาคารขนาดใหญ่ของเมือง เขต 1 เป็นเขตที่คึกคักที่สุดในเมืองและมีผู้อาศัยอยู่มากที่สุด ถนนด่งเขยและถนนเหงียนฮเหวะเป็นแหล่งศูนย์การค้าหลักของเขต 1
เขตการปกครอง

เขตแบ่งออกเป็น 10 แขวง
| 0 | 1 | 2 | 3 | 4 | 5 |
| --- | --- | --- | --- | --- | --- |
|  |  แขวงเบ๊นแง้ (Bến Nghé)  แขวงเบ๊นถั่ญ (Bến Thành)  แขวงโกซาง (Cô Giang)  แขวงเกิ่วคอ (Cầu Kho)  แขวงเกิ่วองหลัญ (Cầu Ông Lãnh) |  |  แขวงดากาว (Đa Kao)  แขวงเหงียนท้ายบิ่ญ (Nguyễn Thái Bình)  แขวงเหงียนกือจิญ (Nguyễn Cư Trinh)  แขวงฝั่มหงูหลาว (Phạm Ngũ Lão)  แขวงเตินดิ่ญ (Tân Định) |  |  |
สถานที่สำคัญ

มหาวิหารน็อทร์-ดามแห่งไซ่ง่อน
โรงละครเทศบาล
ศาลาว่าการนครโฮจิมินห์
ถนนฝั่ม หงู หลาว
พระราชวังอิสรภาพ
โรงแรมเร็กซ์
สำนักงานไปรษณีย์กลางไซง่อน
แหล่งข้อมูลอื่น

From A To Z Experience Ho Chi Minh City District 1 เก็บถาวร 2018-12-06 ที่ เวย์แบ็กแมชชีน
นาม-1975

| นาม-1975 |
| --- | --- |

ผู้พัฒนา: เอสเอ็นเค
ผู้จัดจำหน่าย: เอสเอ็นเค
อำนวยการผลิต: เอกิจิ คาวาซากิ
แต่งเพลง: โยโกะ โอซากะ
เครื่องเล่น:  อาร์เคด นีโอจีโอ เออีเอส, นีโอจีโอ ซีดี 
วางจำหน่าย:  ค.ศ. 1990 อาร์เคดทั่วโลก: 26 เมษายน ค.ศ. 1990 นีโอจีโอ เออีเอสทั่วโลก: 1 กรกฎาคม ค.ศ. 1991 นีโอจีโอ ซีดีญี่ปุ่น: 9 กันยายน ค.ศ. 1994 อเมริกาเหนือ: ตุลาคม ค.ศ. 1996 
แนว: สนามยิงปืน
รูปแบบ:  ผู้เล่นเดี่ยว  ร่วมมือกัน 
ระบบอาร์เคด: นีโอจีโอ เอ็มวีเอส
นาม-1975 (อักษรโรมัน: NAM-1975) เป็นวิดีโอเกมอาร์เคดแนวสนามยิงปืนสงคราม ที่แต่เดิมพัฒนาและเผยแพร่โดยบริษัทเอสเอ็นเคเมื่อวันที่ 26 เมษายน ค.ศ. 1990 โดยเป็นหนึ่งในเกมที่เปิดตัวสำหรับทั้งแพลตฟอร์มนีโอจีโอ เอ็มวีเอส (อาร์เคด) และนีโอจีโอ เออีเอส (ภายในครัวเรือน) นอกเหนือจากการเป็นเกมเดียวในระบบดังกล่าวที่ไม่มีหน้าจอบูตนีโอจีโอในโหมดการแสดง เช่นเดียวกับหนึ่งในเกมแพ็ก-อิน สำหรับนีโอจีโอ เออีเอส
เกมนี้ตั้งอยู่ในเรื่องราวสมมติ ณ ช่วงเดือนสุดท้ายของสงครามเวียดนาม เรื่องราวดังกล่าวเดินตามทหารที่ชื่อซิลเวอร์และบราวน์เมื่อพวกเขาเข้าสู่สงครามอีกครั้งเพื่อช่วยเหลืออดีตนักวิทยาศาสตร์กองทัพบกสหรัฐที่ชื่อ ดร. อาร์ มักลี และลูกสาวของเขาที่ชื่อแนนซี ผู้ถูกลักพาตัวและสันนิษฐานว่าถูกคุมขังภายในประเทศเวียดนามโดยผู้ก่อการร้ายฝั่งเหนือ (ซึ่งบอกเป็นนัยว่าเป็นเวียดกง) ขณะเดียวกันก็พยายามรู้เกี่ยวกับผู้มีอำนาจที่ตัดสินใจในการกระทำดังกล่าว โดยเริ่มแรกเกมนี้ได้รับการเปิดตัวสำหรับนีโอจีโอ เอ็มวีเอส ต่อมา นาม-1975ได้รับการเปิดตัวสำหรับทั้งนีโอจีโอ เออีเอส และนีโอจีโอ ซีดี ใน ค.ศ. 1991 และ 1994 ตามลำดับ รวมถึงตั้งแต่นั้นมาก็ได้รับการเผยแพร่อีกครั้งผ่านบริการดาวน์โหลดสำหรับเครื่องเล่นต่าง ๆ รวมถึงวิธีการเล่นอื่น ๆ
นาม-1975 ได้รับการตอบรับเชิงบวกจากเหล่านักวิจารณ์เมื่อวางจำหน่าย โดยได้รับคำชมด้านกราฟิกและตัวอย่างเสียงพูดดิจิทัล แต่หลายคนก็มีความเห็นต่างกันในเรื่องรูปแบบการเล่น ในขณะที่เกมนี้ถูกติเตียนด้านดนตรีและความยาก ส่วนบทวิจารณ์ย้อนหลังสำหรับเกมนี้ได้รับเชิงบวกพอ ๆ กันในช่วงไม่กี่ปีที่ผ่านมา โดยบรรดานักวิจารณ์ชื่นชมรูปแบบการเล่น แต่ติเตียนต่อความสั้นของเกม
รูปแบบการเล่น

นาม-1975 เป็นเกมแนวสนามยิงปืนที่คล้ายคลึงกับเกมคาบาลและไดนาไมต์ดุ๊ก ซึ่งผู้เล่นจะได้ควบคุมทหารชื่อซิลเวอร์ (ผู้เล่นคนที่ 1) และบราวน์ (ผู้เล่นคนที่ 2) ในหกด่านที่เกิดขึ้นในเวียดนามในช่วงเดือนสุดท้ายของสงครามเวียดนาม และกำจัดบอสในแต่ละด่านเพื่อที่จะผ่านเกม นอกเหนือจากโหมดผู้เล่นเดี่ยวแล้ว เกมนี้ยังมีโหมดหลายผู้เล่นแบบร่วมมือกันสำหรับผู้เล่นสองคน
ก้านควบคุมจะเคลื่อนทั้งทหารและเส้นกากบาทไปทางซ้ายและขวาของพื้นที่ ปุ่มเอ (A) ใช้สำหรับการยิงอาวุธหลักโดยวางตำแหน่งเส้นกากบาทไว้ และเมื่อกดค้างไว้ ผู้เล่นจะสามารถเคลื่อนเส้นกากบาทดังกล่าวในขณะที่รักษาทหารให้อยู่ที่จุดเดิม ส่วนปุ่มบี (B) ใช้เพื่อขว้างระเบิดมือไปยังตำแหน่งของเส้นกากบาท ในขณะที่ปุ่มซี (C) ช่วยให้ผู้เล่นเคลื่อนทหารได้เร็วขึ้นเพื่อหลีกเลี่ยงการยิงของศัตรูเมื่อกดค้างไว้ หากก้านควบคุมถูกดึงในแนวทแยงมุมขณะวิ่ง ทหารจะทำการม้วนหลบเพื่อป้องกันไม่ให้พวกเขาถูกสังหาร นอกเหนือจากการหลบการยิงของศัตรูด้วยเช่นกัน เมื่อเสียทุกชีวิต เกมจะจบลงเว้นแต่ว่าผู้เล่นจะใส่เครดิตเพิ่มเติมลงในเครื่องอาร์เคดเพื่อเล่นต่อ นอกจากนี้ หากมีการ์ดหน่วยความจำ ผู้เล่นจะได้รับอนุญาตให้เซฟความคืบหน้าและกลับสู่ด่านสุดท้ายที่เกมบันทึกไว้
เช่นเดียวกับเกมก่อนหน้านี้หลายเกมที่เปิดตัวโดยบริษัทเอสเอ็นเค เกมนี้เป็นที่รู้จักกันดีในเรื่องความยากสูง โดยบอสตัวสุดท้ายนั้นมีชื่อเสียงในหมู่ผู้เล่นโดยเฉพาะอย่างยิ่งจากการปิดการใช้งานคันทินิวหลังจากไปถึงจุดสิ้นสุดของด่านสุดท้าย และหากผู้เล่นถูกสังหารระหว่างการต่อสู้นี้ จะทำให้เกิดฉากจบแบบไม่สมหวังโดยอัตโนมัติ จึงบังคับให้เริ่มเกมใหม่ตั้งแต่ต้นเพื่อให้ได้ฉากจบที่ดี
ผู้เล่นทั้งสองเริ่มเกมด้วยปืนกลพร้อมกระสุนไม่จำกัดและระเบิดมือสิบลูก เมื่อศัตรูบางตัวถูกสังหารหรือโค่นโครงสร้างอาคารบางอย่างลง พวกเขาจะทำปืน, ระเบิดมือ หรือสิ่งของอื่น ๆ ตก ที่สามารถเก็บรวบรวมได้ เช่น คะแนนหรือเพิ่มชีวิต ปืนที่หยิบขึ้นมาได้ระหว่างการเล่นเกมประกอบด้วยบอลแคน (ปืนกลที่ทรงพลังกว่า), เครื่องพ่นไฟที่สามารถกำจัดยูนิตภาคพื้นดินและเครื่องยิงมิสไซล์ ในขณะที่อาวุธประเภทระเบิดมืออื่น ๆ ที่สามารถรวบรวมได้คือประกายไฟ และระเบิดเนปาล์ม นอกจากนี้ หากผู้เล่นช่วยตัวประกันหญิงจากศัตรู ตัวประกันดังกล่าว (ชื่อคริส) จะช่วยผู้เล่นด้วยการยิงใส่ศัตรู จนกว่าผู้เล่นที่ช่วยเหลือเธอจะถูกสังหารหรือไปถึงจุดสิ้นสุดของแอเรีย และในบางครั้ง ผู้เล่นจะถูกส่งเข้าสู่การปะทะบอสที่เกิดขึ้นระหว่างด่าน
โครงเรื่อง

"“เสียงเฮลิคอปเตอร์ที่บินอยู่เหนือศีรษะทำให้เรากลับมาสู่โลกแห่งความเป็นจริง เราจะไม่มีวันลืมฝันร้ายในฤดูร้อนนั้น..." นี่คือวลีที่เริ่มต้นเรื่องราวของซิลเวอร์ และบราวน์ ทหารสองนายที่ได้รับการเรียกตัวกลับมายังกองบัญชาการนาทอร์มในช่วงฤดูร้อน ค.ศ. 1975 ช่วงเดือนสุดท้ายของสงครามเวียดนาม เพื่อช่วยเหลือ ดร. อาร์. มักลีย์ อดีตนักวิทยาศาสตร์กองทัพสหรัฐ ที่ถูกลักพาตัวและคาดว่าถูกคุมขังอยู่ภายในเวียดนามโดยผู้ก่อการร้ายฝ่ายเหนือ ซึ่งเป็นส่วนหนึ่งของหน่วยรบพิเศษที่จัดตั้งขึ้น ทีมดำเนินการตามภารกิจต่อไปโดยนั่งเรือไปที่แม่น้ำเหยียนเพื่อหลอกทหารรักษาการณ์ของศัตรู แต่กลุ่มก่อการร้ายก็จับตาดูการปฏิบัติการของพวกเขาได้อย่างรวดเร็ว เป็นผลให้ทีมดังกล่าวละทิ้งเรือและเดินทางข้ามนครโดนังเพื่อปฏิบัติการการต่อไป พร้อมทั้งสงสัยว่าศัตรูวางแผนไว้ได้อย่างไร และหลังจากทำเช่นนั้น ทีมนี้ก็ได้รับแผนยุทธศาสตร์ใหม่จากกองบัญชาการ โดยแจ้งให้พวกเขาขึ้นเครื่องบินของพันธมิตรเพื่อจะกระโดดร่มโจมตีสนามบินของศัตรู แต่ฝ่ายศัตรูสกัดกั้นพวกเขาในอากาศ และพวกทหารก็เริ่มป้องกันตัวเองโดยการยิงเครื่องบินของศัตรูที่กำลังจะมาถึง
แหล่งข้อมูลอื่น

NAM-1975 at GameFAQs
NAM-1975 at Giant Bomb
NAM-1975 at Killer List of Videogames
NAM-1975 at MobyGames
ภาพจับหน้าจอรูปแบบการเล่นที่แสดงด่านแรกในโหมดผู้เล่นเดี่ยว ซึ่งจากบนถึงตรงกลาง ส่วนต่อประสานของเกมนี้จะแสดงคะแนนรวมของผู้เล่น, จำนวนชีวิตที่เหลืออยู่, คะแนนสูงสุด และอาวุธเสริมที่ติดตั้งในปัจจุบัน
รายการแผ่นดินไหว

นี่เป็นเนื้อหาของรายการแผ่นดินไหวและอันดับแผ่นดินไหวแบ่งตามแมกนิจูดและผู้เสียชีวิต